Iron Man 3 (soundtrack)

Το Iron Man 3 (Original Motion Picture Soundtrack) είναι η μουσική επένδυση της ταινίας των Marvel Studios Iron Man 3, την οποία συνέθεσε ο Μπράιαν Τάιλερ και κυκλοφόρησε στις 30 Απριλίου 2013. Ένα ξεχωριστό soundtrack άλμπουμ με τον τίτλο Iron Man 3: Heroes Fall (Music Inspired by the Motion Picture) με τραγούδια από διάφορους καλλιτέχνες, εμπνευσμένο από την ταινία, κυκλοφόρησε την ίδια μέρα από την Hollywood Records και τη Marvel Music.

Iron Man 3 (Original Motion Picture Soundtrack)

Ο συνθέτης Μπράιαν Τάιλερ αναγνώρισε πως η μουσική επένδυση της ταινίας χρειαζόταν να είναι πιο σκοτεινή και πιο μελωδική από τις προηγούμενες μουσικές επενδύσεις των Ραμίν Τζαγουάντι (Iron Man) και Τζον Ντέμπνεϊ (Iron Man 2), αναφερόμενος στην αλλαγή της ζωής του Τόνι Σταρκ μετά τα καταλυτικά γεγονότα των Εκδικητών. Για την επίτευξη του «βαθιού θεματικού συστατικού με μια δυνατή μελωδία», η μουσική επένδυση εμπεριέχει κυρίως ορχηστρικούς ήχους. Το βασικό θέμα για τον Iron Man επικεντρώνεται σε κλάξον και τρομπέτες, έτσι ώστε να είναι «και εμβατήριο και ύμνος». Ο Τάιλερ ανέφερε πως η δουλειά του Τζον Γουίλιαμς στην ταινία Ο Ιντιάνα Τζόουνς και οι κυνηγοί της Χαμένης Κιβωτού ήταν το πρώτο πράγμα που σκέφτηκε ως επιρροή και η νύξη για το «Well of Souls» στην ταινία επηρέασε την κεντρική ιδέα για το Extremis. Όπως θεώρησε ο Τάιλερ, έπρεπε να ενισχυθεί η πνευματική πλευρά αφού είχαν «μια τεχνολογία τόσο προηγμένη που πλησίαζε τη μαγεία». Αντανακλώντας την ανάμικτη προσωπικότητα του Mandarin, το θέμα του χαρακτήρα ήταν θρησκευτική μουσική «η οποία δανείζεται στοιχεία από πολλές κουλτούρες», από «Μοναχικά, Γκόθικ και Χριστιανικά άσματα μέχρι μουσική από τη Μέση Ανατολή».

Η μουσική ηχογραφήθηκε στα Abbey Road Studios από τη Φιλαρμονική Ορχήστρα του Λονδίνου.

 Λίστα κομματιών 
Τη μουσική σε όλα τα κομμάτια συνέθεσε ο Μπράιαν Τάιλερ.

Charts
Charts (2014)ΥψηλότερηθέσηUS Billboard Top Soundtracks5

Iron Man 3: Heroes Fall (Music Inspired by the Motion Picture)

Μαζί με το Iron Man 3 (Original Motion Picture Soundtrack) άλμπουμ του Τάιλερ, η Hollywood Records κυκλοφόρησε επίσης κι ένα ξεχωριστό άλμπουμ εμπνευσμένο από την ταινία, με τον τίτλο Heroes Fall. Το άλμπουμ αυτό περιλαμβάνει δώδεκα πρωτότυπα τραγούδια εναλλακτικής και ίντι ροκ, με μόνο ένα από αυτά να ακούγεται στην ταινία, το «Some Kind of Joke» του συγκροτήματος Awolnation.

 Λίστα κομματιών 

Charts
Charts (2013)ΥψηλότερηθέσηUS Billboard 20016US Billboard Top Soundtracks1

Επιπρόσθετη μουσική
Μουσική και τραγούδια τα οποία δεν περιλαμβάνονται στα soundtrack αλλά ακούγονται στην ταινία:

ΤίτλοςΔιάρκειαΚαλλιτέχνης(ες)Σκηνή/Σημειώσεις «Blue (Da Ba Dee)» 4:40 Eiffel 65 Ακούγεται στην πρώτη αναδρομική σκηνή πίσω στο 1999, τη χρονιά που το τραγούδι κυκλοφόρησε.Μια ειδική Mandarin εκδοχή δημιουργήθηκε και τραγουδήθηκε από τον τραγουδιστή του συγκροτήματος Eiffel 65, Τζέφρι Τζέι, η οποία χρησιμοποιήθηκε στην Κινεζική κυκλοφορία της ταινίας. «Mambo No. 5 (A Little Bit of...)» 3:39 Lou Bega Ακούγεται στο βάθος κατά τη διάρκεια αναδρομικής σκηνής πίσω στο 1999. «Jingle Bells» (Bombay Dub Orchestra Remix) 3:45 Joe Williams Ακούγεται στη σκηνή όπου ο Τόνι δοκιμάζει για πρώτη φορά τη στολή Mark 42.

Παραπομπές

Κατηγορία:Άλμπουμ του 2013
Κατηγορία:Soundtracks της Δεύτερης Φάσης του Κινηματογραφικού Σύμπαντος της Marvel
Κατηγορία:Iron Man (σειρά ταινιών)